projecte-aina/catalan_government_crawling huggingface dataset:
Prevenció i mediació comunitària
Els i les adolescents en el seu procés d'incorporació a la comunitat pertorben, sovint, la convivència.
Correspon a la comunitat actuar educativament perquè aquesta incorporació la puguin fer de forma responsable.
La feina conjunta dels i les professionals que treballen amb la comunitat es pot estructurar de formes diverses, des de la perspectiva del treball en xarxa plantegem les taules de convivència i prevenció com un espai transversal de treball.
En la jornada es presenten unes experiències per debatre'n i reflexionar-hi, concebuda com a jornada de treball, tot i ser oberta.
La comarca de la Selva, ja fa molts anys que ha integrat el treball transversal dins de la seva manera d'actuar, i darrerament encara més.
Es donarà preferència als i les professionals de la comarca de la Selva, o altres properes.
Jordi Martinoy Camós, director dels Serveis Territorials de Justícia a Girona
"Valor humà": model de treball a Platja d'Aro
Pilar Poyatos Casas, cap de l'Àrea de Dinamització Comunitària de l'Ajuntament de Castell-Platja d'Aro
Robert Gimeno Vidal, tècnic de l'Equip de Prevenció i Mediació Comunitària de la Direcció General d'Execució Penal a la Comunitat i de Justícia Juvenil
Maite Boldú Alfonso, cap de la Unitat de Serveis Socials Bàsics del Consell Comarcal (CC) de la Selva
Blai Vinaixa Montané, cap de la Unitat de Serveis Especialitzats del CC de La Selva
Experiències de Taula de Prevenció i Convivència als municipis de la Selva
El model transversal de Benestar i comunitat
Eulàlia Chico Julià, tècnica de l'Àrea de Comunitari Educador social del CC de La Selva
L'activitat dona dret a certificat d'assistència.
Equip de Prevenció i Mediació Comunitària de la Direcció General d'Execució Penal a la Comunitat i de Justícia Juvenil
Trobareu el material didàctic de la jornada al web del CEJFE (Apartat Formació>Compartim>Àmbit justícia juvenil> Prevenció i mediació comunitària ) uns dies després de la jornada.
Programa Compartim de gestió del coneixement
Programa de prevenció i mediació comunitària
Tal i com fa referència el títol preliminar de la Llei 11/14 del 10 d'octubre, per a garantir els drets de lesbianes, gais, bisexuals, transgènere i intersexuals i per a eradicar l'homobóbia, la bifòbia i la transfòbia, "aquesta llei té per objecte
establir i regular els mitjans i les mesures per a fer efectiu el dret a la igualtat i a la no discriminació per raó d'orientació sexual, d'identitat de gènere o d'expressió de gènere, en els àmbits, tant públics com privats, sobre els quals la Generalitat i els ens locals tenen competències."
La diversitat de procedències, cultures i històries de vida de les persones LGTBI ingressades en presó fa que l'abordatge professional des d'una perspectiva interseccional sigui complexa i necessiti d'una sensibilitat i coneixement afegit.
De vegades, la falta de coneixement de les seves realitats i de la correcta aproximació a les mateixes, pot esdevenir en situacions d'angoixa i de discriminació no desitjades.
Aquesta formació està orientada a millorar l'atenció de les persones LGTBI+ privades de llibertat i a dotar les persones professionals d'eines perquè puguin dur a terme les tasques de prevenció d'acord amb la Llei 11/2014.
Professionals del Centre Penitenciari Quatre Camins de tots els cossos.
Laura Salvanya Roig i Oriol Bosch Farràs, referents de gènere del CP Quatre Camins
Ramon Centellas Oller, formador de l'Àrea per la Igualtat de Tracte i No-discriminació de Persones LGTBI
Direcció General d'Igualtat del Departament d Treball, Afers Socials i Famílies (sessions 1 i 2)
Xeito S. Fole, coordinador d'activitats i formador de l' Associació ACATHI (sessions 3 i 4)
Programa Compartim de gestió del coneixement
Comunitat de pràctica Referents de gènere de l'àmbit penal
Departament de Treball, Afers Socials i Famílies, Direcció general d'Igualtat
Dimarts 7, dimecres 8, dimarts 14 i dijous 16 de maig de 2019, de 10 a 13 h
Espais de Gestió del Coneixement
La disciplina de la gestió del coneixement es troba en un moment crucial.
S'obren perspectives diferents en funció de les estratègies que s'impulsen.
A vegades s'aposta per les persones i per fer créixer el seu potencial per arribar a organitzacions que aprenen; en altres ocasions, s'aposta per dissenyar circuits i processos molt elaborats que regulin i protocol·litzin l'activitat organitzativa o s'incorpora tecnologia per a la millora de l'organització.
El professor Alexeis García-Pérez, de la Universitat de Coventry, ens parlarà dels reptes i possibilitats de la gestió del coneixement en el moment actual i aportarà evidències de quin model és avui més eficient a les organitzacions europees.
Núria Clèries Nerín, directora del Centre d'Estudis Jurídics i Formació Especialitzada
Alexeis Garcia-Perez, professor associat en Gestió de la Ciberseguretat, a la Universitat de Coventry, Regne Unit i investigador a la Universitat de Georgetown, Estats Units.
És autor de llibres com Capacitats crítiques i competencials per a organitzacions que aprenen o Disseny i seguiment de mètriques en gestió del coneixement.
Josep Maria Viedma, professor emèrit de la Universitat Politècnica de Catalunya i vicepresident de la comissió d'Economia del Coneixement i Innovació del Col·legi d'Economistes de Catalunya
Espais de Gestió del Coneixement
L'aplicació de la intel·ligència artificial (IA) en l'àmbit judicial és un debat indefugible avui dia.
La utilització d'algorismes per a la predicció de la reincidència criminal fa dècades que s'aplica en diferents països del món, amb diferents resultats.
Als Estats Units, aquesta pràctica ha estat denunciada per detectar-se biaixos que discriminaven més als acusats negres que als blancs.
Tenint present els biaixos, potser també s'hauria de pensar en els prejudicis dels jutges (per motius de raça, gènere, religió, etc.), que poden influenciar a l'hora de prendre una decisió.
Qui pot ser més just: un jutge o una màquina?
Diferents estudis demostren que –a vegades– els algorismes són més precisos que les persones.
La sessió començarà amb la presentació de l'Informe: "Intel·ligència artificial.
Decisions automatitzades a Catalunya", recentment publicat.
I continuarà amb una conferència sobre la IA aplicada a l'àmbit judicial, per aprofundir en el coneixement dels sistemes intel·ligents i exemples de com s'estan aplicant en altres països.
Núria Clèries Nerín, directora del Centre d'Estudis Jurídics i Formació Especialitzada del Departament de Justícia
16.10 – 16.25 h Presentació de l'Informe: "Intel·ligència artificial.
Decisions automatitzades a Catalunya"
Karma Peiró Rubio, periodista especialitzada en Tecnologies de la Informació i la Comunicació (TIC).
Autora del recull d'aplicacions dels ADA incorporat a l'Informe «Intel·ligència Artificial.
Decisions Automatitzades a Catalunya», de l'Autoritat Catalana de Protecció de Dades (APDCat).
Ricardo Baeza-Yates, catedràtic d'Informàtica de la Universitat Pompeu Fabra i de la Northeastern University, a Silicon Valley; també és CEO de NTENT a Barcelona i cap tecnològic oficial de l'empresa NTENT a Califòrnia, una companyia de tecnologia de cerca semàntica que té la seva seu principal a Califòrnia
L'activitat dona dret a certificat d'assistència.
L'exposició [D]Anys col·laterals, mostra de tallers artístics de centres penitenciaris, realitzada a l'antiga presó La Model de Barcelona, de novembre del 2019 a gener del 2020, ha marcat un precedent important en el col·lectiu de monitors/es artístics i més enllà.
Aquesta jornada part d'aquest èxit per recollir les bones pràctiques que s'han gestat entorn de l'exposició, i presentar les altres que sorgeixen contínuament als tallers artístics dels centres penitenciaris catalans.
A més, es dona continuïtat a la secció de països convidats, per conèixer la realitat i el funcionament d'altres centres i així intercanviar idees i projectes.
Enguany, el país convidat és Andorra.
D'altra banda, per ampliar sapiència l'Associació de Catalunya de Land Art, vindrà a profunditzar aquesta corrent, i veure com treballar –la als centres.
L'objectiu de les Jornades és ampliar coneixements, intercanviar idees, projectes, i donar a tothom noves eines per a poder gestar la llavor de l'Art.
Núria Clèries Nerín, directora del Centre d'Estudis Jurídics i Formació Especialitzada del Departament de Justícia
Carlos Soler Iglesias, subdirector general de Programes, Rehabilitació i Sanitat de la Secretaria de Mesures Penals, Reinserció i Atenció a la Víctima
9.45-10 h Presentació del projecte expositiu 2019 [D]Anys col·laterals
Sònia Tartatatín, monitora d'enquadernació del Centre Penitenciari (CP) Quatre Camins
10-11.15 h Ponència País convidat.
Els tallers artístics a Andorra.
Nora Amat Graus, professora d'art d'Institucions Penitenciàries d'Andorra
11.45-13 h Presentació de bones pràctiques dels tallers artístics
María Martínez M., monitora d'arts plàstiques del CP Lledoners
13-14 h Ponència Land Art a la presó
Olga Ibars Pallàs, Associació Land Art de Catalunya
L'activitat dona dret a certificat d'assistència.
La jornada es gravarà i es retransmetrà en directe al canal de Youtube del Departament de Justícia.
A partir del 14 de març podreu accedir als vídeos al canal de Youtube del Departament de Justícia, llista de reproducció Compartim 2020.
El personal de les biblioteques judicials celebra un seminari configurat com un espai de debat, per compartir i debatre propostes de serveis i/o d'organització conjunta de la Xarxa de Biblioteques Judicials (Xarxa).
Aquest seminari es divideix en tres grans eixos:
Bibliotecaris documentalistes de la Xarxa de Biblioteques Judicials de Catalunya
Bibiana Palomar Baró, cap del Servei d'Arxius, Biblioteques i Efectes Judicials
Estat general dels grups de treball de la Xarxa de Biblioteques Judicials
Joaquim Miret Puig, coordinador de Biblioteques Judicials i Documentació en funcions
Protocol d'ordenació de la informació a la unitat compartida "Y"
González Godoy, biblioteca Judicial del Tribunal Superior de Justícia de Catalunya i Audiència Provincial de Barcelona
Mònica Leida Salvador, biblioteca de la Ciutat de la Justícia de Barcelona
Cal millorar la qualitat i visibilitat delaXarxa?
La intranet de l'Administració de justícia i altres recursos
Andreu Villanueva Mangas, responsable de comunicació de la Secretaria de Relacions amb l'Administració de Justícia
Grup de treball Twitter: Dades estadístiques i valoracions
La necessitat de generar una acollida de qualitat per als monitors artístics que entren de nou a treballar als centres penitenciaris, ha generat la necessitat del producte que es presenta aquest any, una guia d'acollida que recull ítems d'interès útils per millorar aquells aspectes sovint oblidats però molt importants que hauria de conèixer tot monitor o monitora.
En l'elaboració de la guia s'ha fet palès que els seus continguts es poden fer extensius a d'altres col·lectius professionals que treballen a les presons i que tenen unes necessitats molt semblants.
Així mateix, la Jornada comptarà amb la ponència de Maria Fontal, que versarà sobre l'apoderament dels professionals, de com poden millorar i trobar millors solucions en el dia a dia.
També es pot fer extensiu a qualsevol col·lectiu professional que tracti amb persones en el seu dia a dia.
I com a plat final, es presentaran les bones pràctiques destacades de monitors artístics en actiu, es pretén que les seves tècniques i projectes siguin píndoles exquisides de coneixement i de noves idees perquè les persones assistents es nodreixin d'inspiració.
Jesús Martínez Marín, cap de l'Àrea d'Innovació i Gestió del Coneixement del Centre d'Estudis Jurídics i Formació Especialitzada
Presentació del producte de treball col·laboratiu de la comunitat de pràctica de monitors artístics de centres penitenciaris
Guia d'acollida del nou monitor
Rosa Ma Sanchez Blazquez, monitora d'arts plàstiques del centre penitenciari (CP) Puig de les Basses
Com acompanyar en l'apoderament als interns
Maria Fontal, formadora, sòcia fundadora de Coaching Catalunya, acompanya processos de canvi i desenvolupament professional.
Presentació de bones pràctiques de monitors artístics
Ma Antònia Manils Bellavista, monitora de cistelleria i tapisseria del CP Quatre Camins
Responsable de la Unitat de Programes d'Intervenció Generalista de la DGS
La comunitat de pràctica sobre educació i tecnologies i pantalles, CoP Educ, sorgeix l'any 2016, arran de la iniciativa d'un grup de professionals que treballen en diferents àmbits tots relacionats amb joves, i compartien el desig d'aprofundir en l'apassionant i a voltes inquietant món de les tecnologies.
A tots ens uneix una motivació: fer un ús més productiu i humanista d'aquestes tecnologies.
Fruit d'aquest interès els membres d'aquesta CoP interdisciplinar i interinstitucional han creat una infografia interactiva, com a eina per als equips que atenen adolescents per la seva tasca d'intervenció educativa.
Aquest "producte de coneixement" col·laboratiu: Tens un 'tic' amb les TIC es presenta en el marc d'una jornada del programa Compartim on hem convidat a més dos especialistes de l'àmbit pedagògic per reflexionar conjuntament sobre TIC i educació.
Com a cloenda, es farà una presentació de la tasca de les CoP i del projecte futur, així com una invitació als professionals assistents a participar-hi.
Francesc Roca Rosell, conseller d'Educació, Ocupació i Desenvolupament Econòmic i Projecte del Banc d'Espanya de l'Ajuntament de Tarragona
Fina Palomar Torrente, directora dels Serveis Territorials de Justícia a Tarragona
Narcís Almena Zarcero, director de l'Institut Comte de Rius de Tarragona
Patricia C. Mazzucchelli, experta en pedagogia apreciativa i educomunicació ( Ondina de Menorca ), e-professora del Projecte europeu ECOLearning
Jordi Burcet Solé, coordinador de l'Equip d'Execució de Mesures Penals de Tarragona de Justícia Juvenil de Tarragona i moderador de la CoP Educ
Educació, tecnologia i espais d'aprenentatge
Manel Trenchs Mola, professor d'història de l'art a l'Escola Pia Santa Anna de Mataró, innovador en pedagogia " Rethinking education "
Claustre Dasca Vizcaíno, educadora social del Servei de Prevenció en l'Àmbit de les Addiccions de l'Ajuntament de Tarragona
12.30-13.30 h Presentació del producte de treball col·laboratiu de la CoP Educ i de la plataforma Genially: Tens un 'tic' amb les TIC
13.30-14 h Presentació de la nova CoP Educ 2018-19
Divulgació de la CoP, projectes i joc participatiu
Bochra Hajji Ech Habri, tècnica de medi obert de l'Equip d'Execució de Mesures Penals de Tarragona
Salvador Miquel Estrada, cap del Servei de Suport a l'Execució Penal a Tarragona
Jesús Martínez Marín, cap de l'Àrea d'Innovació i Gestió del Coneixement del CEJFE i responsable del programa Compartim
Prevenció i mediació comunitària
Aquesta jornada està organitzada pel grup de prevenció de la radicalització violenta de les comarques tarragonines.
Aquest grup, format per professionals de diferents àrees de Cunit, Altafulla, Roda de Berà, Torredembarra, El Vendrell, Calafell, del Consell Comarcal del Tarragonès, de la Oficina de Relacions amb la Comunitat de Mossos d'Esquadra del Baix Penedès i dels equips de Justícia del Camp de Tarragona, tots i totes vinculats/ades al programa de Prevenció i Mediació Comunitària.
La tasca d'aquest grup ha estat l'intercanvi d'experiències, la reflexió conjunta i l'aprenentatge, aprofitant la diversitat i la diferència.
A més, s'ha convidat a persones externes, perquè ajudin a entendre la radicalització violenta dels joves, a definir bé els conceptes i un llenguatge correcte que permeti la comunicació i consens sobre el tema.
L'objectiu final de la jornada és la prevenció primària relacionada amb la pertinença, la identitat cultural i el control social que es pot donar vers infants i joves en relació a la identitat cultural, religiosa, social que viuen dins i fora del nucli familiar.
S'hi presenten experiències sobre les que debatre i reflexionar.
Núria Clèries Nerín, directora del Centre d'Estudis Jurídics i Formació Especialitzada
Gisela Torns Payà, directora general d'Execució Penal a la Comunitat i de Justícia Juvenil (DGEPCJJ)
Reflexions (crítiques) sobre radicalització
Robert Gimeno Vidal, tècnic de l'Equip de Prevenció i Mediació Comunitària de la DGEPCJJ
Jordi Moreras Palenzuela, professor d'antropologia social de la Universitat Rovira i Virgili i tècnic de la Direcció General d'Afers Religiosos (Departament de Justicia)
Esther Sastre Papaseit, llicenciada en Ciències de la Informació, directora de Comunicació del Departament d'Interior (2013-2018) i actualment assessora en estratègies de comunicació
11.45-13.30 h Taula d'experiències i eines per a millorar la convivència i debat
Lourdes Molina Hernández, tècnica de l'Equip de Prevenció i Mediació Comunitària de la DGEPCJJ
Eva Ferran Roig, directora dels Serveis Territorials del Departament de Justícia a Tarragona
Robert Gimeno Vidal, tècnic de l'Equip de Prevenció i Mediació Comunitària de la Direcció General d'Execució Penal a la Comunitat i de Justícia Juvenil
Programa de prevenció i mediació comunitària
Coincidint amb l'aniversari de l'aprovació pel Comitè de Ministres del Consell d'Europa de la 1a Recomanació núm. R (98) 1, sobre mediació familiar, el 21 de gener se celebra el Dia Europeu de la Mediació.
És la cinquena ocasió en què, junts, commemorem el Dia Europeu de la Mediació i tornem a manifestar-hi el nostre suport amb l'adhesió al Manifest Institucional del Dia Europeu de la Mediació, que es va presentar el 21 de gener de 2015.
Amb aquest acte s'inicia una setmana en la qual l'impuls a la mediació es farà palès a través de les activitats organitzades i dutes a terme per tots els qui, des de les administracions públiques, les institucions i la societat civil, creiem en la mediació com a eina que ens aporta uns valors que ens conduiran cap a la maduresa individual i social.
Núria Clèries, directora del Centre d'Estudis Jurídics i Formació Especialitzada Xavier Bernadí, director general de Dret i d'Entitats Jurídiques
Rosa Creus, directora del Centre de Mediació de Dret Privat de Catalunya
Josep Redorta, advocat, mediador i doctor en psicologia social
17.55-18.40 h Acte de lliurament dels Premis ADR Justícia 2019, per part de la consellera de Justícia, en les categories següents:
Ester Capella amb actuació de la Coral Gencanta
Centre de Mediació de Dret Privat de Catalunya de la Direcció General de Dret i d'Entitats Jurídiques
Educació social a centres penitenciaris
L'estructura de la Jornada que proposa la comunitat de pràctica (CoP) d'educació social de centres penitenciaris enguany és diferent a les darreres edicions, atès que 2019 ha estat per al col·lectiu un any d'algunes dificultats i de plantejament de nous escenaris on s'hi barreja la incertesa.
És una jornada en format de regal per haver arribat fins aquí com a professionals amb una llarga trajectòria.
També per mantenir en el dia a dia la il·lusió per la nostra feina.
" Som qui som i estem on estem" perquè gaudim de la nostra professió.
Per aquest motiu es presenta una jornada en forma d'agraïment.
Durant la primera part viatjarem a través de la narrativa terapèutica per poder contactar amb l'altre, compartir i acompanyar-nos.
A la segona part, l'humor, com a eina indispensable en la nostra feina i a la vida en general, s'apoderarà de la sala per estar amb nosaltres.
Núria Clèries Nerín, directora del Centre d'Estudis Jurídics i Formació Especialitzada
Amand Calderó Monfort, secretari de Mesures Penals, Reinserció i Atenció a la Víctima
Yanina Diaz Ortega i Raquel López Molina, educadores socials del CP Lledoners i e-moderadores de la CoP d'educació social de CP
Jordi Amenós Álamo, escriptor, terapeuta i formador en narració terapèutica i creativitat.
Elisabet Boó Martín, educadora social del CP Puig de les Basses, membre de la CoP educació social CP
Txabi Franquesa, actor i co-director d'obres de teatre
Eva Villacampa Santaugini, educadora social del CP Brians 1, membre de la CoP educació social CP
13.30-14.00 h Conclusions i perspectives de la CoP d'educació social i del col·lectiu
Yanina Diaz Ortega i Raquel López Molina, educadores socials del CP Lledoners i e-moderadores de la CoP d'educació social de centres penitenciaris
La jornada es gravarà i es retransmetrà en directe al nostre canal de Youtube.
A partir del 31 de gener podreu accedir als vídeos al canal de Youtube del Departament de Justícia, llista de reproducció Compartim 2020.
Trobareu el material didàctic de la jornada al web del CEJFE (Apartat Formació>Compartim>Àmbit penal> Educació social ) uns dies després de la jornada.
Organitzat per la comunitat de pràctica de mesures penals alternatives (CoP MPA), en el marc del programa Compartim, el Seminari pretén mostrar l'esforç fet per millorar la relació amb les entitats del Tercer Sector Social que col·laboren amb el programa de treballs en benefici de la comunitat (TBC).
En primer lloc, Ms Deborah Thompson ens explicarà el perquè de l'èxit de les mesures penals alternatives al seu país, Holanda.
Seguidament la CoP presentarà els resultats del qüestionari de satisfacció enviat a les entitats i la nova Guia de benvinguda per a les entitats.
Finalment, en sessió interna per al col·lectiu de Justícia, es faran els tallers en els que podrem compartir experiències amb les entitats dels diferents territoris.
Delegats/des d'execució de mesures penals alternatives
Núria Clèries Nerín, directora del Centre d'Estudis Jurídics i Formació Especialitzada
Pilar Heras Trias, directora General d'Execució Penal a la Comunitat i Justícia Juvenil (DGEPCJJ)
Marta Ferrer Puig, subdirectora general de Reparació i Execució Penal a la Comunitat de la DGEPCJJ
Detecció de millores en la relació amb les entitats col·laboradores dels TBC.
Presentació dels resultats de l'enquesta de detecció.
Laila Rauet Frentjen, delegada d'MPA i membre de la CoP MPA
Presentació de la nova Guia de benvinguda a les entitats col·laboradores
Beatriz Fernandez Cob i Irene Rifà Torrent, delegades d'MPA i membres de la CoP MPA
Es faran 6 tallers simultanis per intercanviar experiències que ens ajudin a millorar la relació i la comunicació.
Delegades i coordinadores d'MPA i membres de la CoP MPA
Teresa Claveguera Vinyals, cap de l'Àrea de Mesures Penals Alternatives de la DGEPCJJ
La iniciativa endegada des dels Serveis Territorials de Justícia de Tarragona, és conseqüència de l'experiència de la comunitat de pràctica de la Comissió Delegada Territorial -CDT- de la Comissió Interinstitucional per a la Reinserció Social -CIRSO- del Camp de Tarragona, desenvolupada al llarg del 2010.
L'èxit i la singularitat de la comunitat de pràctica CIRSO de Tarragona 2.010, tal i com es va apuntar en las presentació del "Pla estratègic de les polítiques socials d'execució penal del Camp de Tarragona", va permetre a un bon nombre de professionals de l'àmbit de l'execució penal del Camp de Tarragona, descobrir àmbits professionals desconeguts fins al moment, tant en la vessant organitzativa –la del treball col·laboratiu i les tecnologies 2.0-, com en la tècnica –la de la gestió transversal i interprofessional del coneixement-.
L'objectiu d'aquesta comunitat és impulsar i construir respostes útils a les necessitats d'eficiència, eficàcia, accessibilitat, competitivitat, desenvolupament i expertesa diagnosticades en el "Pla estratègic de les polítiques socials d'execució penal del Camp de Tarragona".
Per tant ens proposem assolir els següents objectius:
• Millorar l'ús i gestió de continguts i procediments de les diferents fonts d'informació existents: bases de dades, directoris, magatzems informàtics, arxius tècnics.
• Fidelitzar i compartir el coneixement individual convertint-lo en col·lectiu.
• Promoure la substitució de la gestió en paper per gestió telemàtica.
• Millorar la comunicació i gestió amb agents externs, usuaris de serveis, col·lectius professionals, col·laboradors, proveïdors, etc.
• Millorar les competències i formació del personal en l'ús de les noves eines de gestió informàtica.
• Facilitar i incrementar els fluxos de comunicació tècnica entre els professionals.